કેન્દ્ર સરકારની યોજના અનુસાર આરોગ્ય મંત્રાલય દ્વારા ૫૮ શહેરમાં અગાઉ બનાવવામાં આવેલી જિલ્લાની હોસ્પિટલને અપગ્રેડ કરી તેને મેડિકલ કોલેજમાં ફેરવવામા આવશે, જેમાં જિલ્લા હોસ્પિટલની પસંદગી કરતી વખતે અે બાબત ધ્યાનમાં રાખવામાં આવશે કે તેમાં ઓછામાં ઓછી ૨૦ બેડની સુવિધા છે કે નહિ. આ માટે શહેર અને હોસ્પિટલ પસંદ કરવાની જવાબદારી કેન્દ્ર સરકારની રહેશે, તેમાં રાજય સરકારની પણ મદદ લેવામાં આવશે. કેન્દ્ર તરફથી જે ૫૮ શહેરની પસંદગી થશે તે અલગ અલગ રાજ્યમાંથી કરવામાં આવશે, જેમાં એવાં શહેર પસંદ કરવામાં આવશે કે જ્યાં મેડિકલ કોલેજ ન હોય.